Mitjançant el Decret 262/2000, de 31 de juliol (DOGC núm. 3200, de 8.8.2000), s'ha modificat l'estructura orgànica del Departament de Sanitat i Seguretat Social.
Amb la finalitat de garantir l'eficàcia operativa de la nova organització, es fa necessari procedir a l'adaptació de l'estructura vigent, a nivell de negociats, suprimint i modificant l'adscripció orgànica dels que resulten afectats per la reestructuració.
Vistes les disposicions finals 1 i 4 del Decret 262/2000, de 31 de juliol, i d'acord amb les facultats que em confereix la normativa vigent,
1.1 El Negociat d'Administració i el Negociat d'Incidències, ambdós de la Secretaria General, s'adscriuen a la Secció de Gestió de Recursos Humans del Servei de Recursos Humans de la mateixa Secretaria General.
1.2 El Negociat d'Incidències i Modificacions Retributives de la Secretaria General s'adscriu al Servei de Recursos Humans de la mateixa Secretaria General.
El Negociat de Registre i Arxiu de la Secretaria General s'adscriu al Servei de Secretaria Administrativa de la mateixa Secretaria General.
Es modifica l'adscripció orgànica del Negociat de Documentació i Biblioteca del Servei d'Informació i Estudis de la Direcció General de Recursos Sanitaris d'aquest Departament, el qual passa a dependre del Servei d'Organització i Informàtica de la Secretaria General.
4.1 Se suprimeixen, de la Secretaria General, els negociats següents:
Negociat d'Obres i Instal·lacions.
Negociat de Comptabilitat Pressupostària.
Negociat de Contractació de Subministraments i de Serveis.
Negociat de Tramitació de Convocatòries i Concursos.
4.2 Se suprimeixen, de la Direcció General de Salut Pública, els negociats següents:
Negociat de Personal i Suport Administratiu.
Negociat de Gestió Administrativa dels Registres Sanitaris d'Aliments.
Negociat de Distribució de Material.
—1 Els negociats dependents dels serveis i de les seccions del Departament de Sanitat i Seguretat Social no previstos en aquesta Ordre continuaran exercint les seves funcions d'acord amb el règim de dependència establert en les seves normes reguladores.
—2 Els caps dels negociats afectats pel canvi d'adscripció que disposa aquesta Ordre continuaran en l'exercici del seu càrrec d'acord amb la nova adscripció de les unitats esmentades.
—3 El personal que resulti afectat per les modificacions orgàniques que preveu aquesta Ordre serà assignat a les noves unitats i/o llocs de treball que recullin les funcions d'aquelles on fins ara prestaven serveis, mantenint el seu nivell de destinació i les retribucions amb càrrec als crèdits als quals s'imputaven, fins que s'adoptin les disposicions de desplegament i pressupostàries corresponents.
Es deroguen, en tot el que s'oposin al que preveu aquesta Ordre, l'Ordre de 16 de febrer de 1981, de creació de diversos negociats dins la Secretaria General Tècnica del Departament de Sanitat i Seguretat Social (DOGC núm. 113, de 25.2.1981); l'Ordre de 26 de febrer de 1987, per la qual es disposa la creació de diversos negociats dins l'estructura orgànica del Departament de Sanitat i Seguretat Social (DOGC núm. 815, de 13.3.1987); l'Ordre de 27 de febrer de 1987, per la qual es modifica la denominació i l'adscripció de diversos negociats que pertanyen a l'estructura orgànica del Departament de Sanitat i Seguretat Social (DOGC núm. 815, de 13.3.1987), i l'Ordre de 19 de març de 1991, de desplegament del Decret 186/1990, de 16 de juliol, de reestructuració de la Direcció General de Salut Pública (DOGC núm. 1425, de 2.4.1991).
Barcelona, 14 de desembre de 2000